Solhopper

Solhopper (Talavera aequipes) er en av edderkoppene i gruppen hoppeedderkopper (Salticidae). De jakter vanligvis på jordbunn, de spinner ikke fangstnett. Den finnes i Norge, med en status som livskraftig.

 Utbredelse 
Solhopper er utbredt i Europa og østover i Asia til Mongolia, den mangler helt i nord, likeså sør i Asia. Det finnes fire funn av Solhopper i Norge og disse er spredt mellom regionene Hordaland, Rogaland og Vestfold. Denne utbredelsen er noe merkelig, men sannsynligvis finnes arten spredt og lokalt over større deler av Sør-Norge. Arten lever på åpne, tørre marker, gjerne sandmarker. Men arten finnes også på myr, hvorav et av funnene i Norge er fra (Vestfold). 

 Utseende 
Solhopper er sammen med de andre artene i denne slekten, forholdsvis små edderkopper og mange er ganske like hverandre, samtidig som de kan være fargevariable av utseende. For sikker artsbestemmelse kreves ofte nærmere undersøkelse av de kjønnsmodne edderkoppens kjønnsorganer, hos hunner epigynet og hos hanner pedipalpenes siste ledd.

Kroppen er todelt i en bakkropp (abdomen) og en forkropp (prosoma eller cephalothorax). Hodet har åtte øyne, to uvanlig store midt foran, og to litt mindre på hver side. De resterende fire øynene er plassert på siden av hodet. Hoppeedderkoppene skiller seg ut ved at de har evnen til i en viss grad å fokusere blikket.

 Rødlistevurdering 
Det at solhopper har generelle habitatkrav, samt at den kan være oversett da den er veldig liten (ca 2 mm), gjør at mørketall for forekomst blir relativt høye. Solhopper blir derved vurdert til kategorien LC.

 Referanser 

 Litteratur 
 W. Nentwig, A. Hänggi, C. Kropf & T. Blick (Hrsg.): Spinnen Mitteleuropas – Bestimmungsschlüssel, slekten (gattung) Talavera (tysk)
 Åkra, Kjetil; Olsen, Kjell Magne; Pommeresche, Reidun og Ødegaard, Frode. 2010. Edderkoppdyr Arachnida i Norsk rødliste for arter 2010. Artsdatabanken. Side 355-366. 

 Eksterne lenker 

 Hoppeedderkopper – edderkopper.net  (norsk)

Kategori:Hoppeedderkopper
Kategori:Edderkoppdyr formelt beskrevet i 1871